**Извештај о реализацији пројекта**

**„ЗА БЕЗБЕДНО КРЕТАЊЕ ПО ПУТУ НАУЧИМО ЗНАКОВЕ“**

**ОШ „Бранко Радичевић“- Бољевци**

На основу одлуке по расписаном Конкурсу, који је објавила Градска општина Сурчин, дана 21 4. 2021. године, Основној школи „Бранко Радичевић“- Бољевци, одобрена је реализација пројеката **„За безбедно кретање по путу научимо знакове“.**

Пројекат је подразумевао организацију у вези конкурса, набавку средстава, израду презентација, израду упитника о стеченом знању, информисање ученика и учитељице ОШ „Бранко Радичевић“ о приказивању презентације ученицима од стране наставника , и анализа упитника о усвојеном знању ученика.

Општи циљ пројекта био је унапређењe безбедности деце у саобраћају, едуковањем кроз презентације за стицање неопходног знања и понашања у различитим саобраћајним ситуацијама у зони основне школе „Бранко Радичевић“ у Бољевцима, која се налази на теритотији општине Сурчин, у коме учествују као активни и пасивни учесници од рођења, као и на путевима ГО Сурчин.


Оперативни циљеви подразумевали су:


* Развој саобраћајне културе ученика у основним школама која се темељи на Законски утврђеним прописима и развијању саобраћајне културе као саставног дела опште културе сваког човека
* Едукација ученика о њиховој улози у саобраћају, о безбедном кретању и поштовању прописа
* Повећање безбедности ученика у друмском саобраћају
* Познавање правила и прописа за одвијање саобраћаја
* Усвајање значења саобраћајних знакова
* Примена знања и вештина у конкретним ситуацијама саобраћаја




Након добијене потврде о прихватању пројекта, израђен је едукативни материјал у виду Power Point презентације ,,Саобраћајни знакови“ и квиза – асоцијације од стране тима и приказана ученицима четвртог и петог разреда.

Снимак екрана слајдова презентације за ученике









Извршена је и набавка основних материјалних средстава за спровођење пројекта. Иста су употребљена у приказивању презентације.

У ОШ ,,Бранко Радичевић“ у Прогару

У ОШ ,,Бранко Радичевић“ у Бољевцима




Уследила је израда упитника од стране наставника и решавање истог од стране ученика. Упитник садржи 16 питања са укупно 30 поена.

Провера стеченог знања ученика о значењу појединих саобраћајних знакова на основу упитника.

Снимак екрана неколико питања са упитника

|  |  |
| --- | --- |
|  |  |
|  |  |

На основу упитника ивршена је анализа усвојености знања о саобраћајним знаковима



Израђени су евалуациони листови које су ученици попуњавали након одгледане презентације.

Затим је уследила практична обука на саобраћајном полигону.



|  |  |
| --- | --- |
|  |  |
|  |  |

Извештај о реализацији пројекта биће постављен на сајт школе- www.osbrankoboljevci.edu.rs.

**Резултати након обављеног попуњавања евалуационог упитника од стране ученика**

1. Да ли познајеш саобраћајне прописе?

Сви потврдно одговорили да познају саобраћајне прописе (95%).

1. Да ли поштујеш саобраћајне прописе?

Сви потврдно одговорили да поштују саобраћајне прописе (100%).

1. Колико ти је презентација помогла да убудуће размишљаш о безбедности у саобраћају?

Одговори ученика су да им је презентација много помогла, да су много научили о знаковима и о правилима у саобраћају.

1. Колико ти је овај час помогао да схватиш колико је важно бити одговоран да би био безбедан у саобраћају?

Сви ученици су се потврдно изјаснили.

1. Шта би ти предузео да се безбедност свих учесника у саобраћају у твом месту побољша?

Најчешћи предлози су: пешачки прелаз, лежећи полицајац, бициклистичке стазе и семафори као и да у зони школе буде боље осветљење.

**Закључак**

Сви циљеви пројекта су испуњени.

Реализација пројекта је протекла без потешкоћа. Позитивне реакције ученика на одгледане презентације као и позитиван став да им је презентација помогла у разумевању саобраћајних прописа. Ученици су у евалуационим листовима дали и своје сугестије шта је потребно побољшати ради безбедности свих учесника у саобраћају. Они сматрају да је потребно: пешачки прелаз, лежећи полицајац, бициклистичке стазе и семафори као и да у зони школе буде боље осветљење.

Како већина ученика до школе долази како пешака тако и градским превозом па је с тим у вези јако битно да се поштују сви прописи који су неопходни у очувању безбедног путовања од куће до школе и од школе до куће. Оваквим и сличним акцијама неопходно је да се подиже свест о томе колико је сваки непромишљени покрет било кога од нас опасан по све остале учеснике у саобраћају. Ако се на време са децом прича и говори о оваквим и сличним темама код њих се стичу позитивне и исправне навике да пазе на себе и друге. Деца су наше највеће благо! Зато, само позитивним примерима и добром праксом можемо сачувати њихове добре навике и оснажити их да све што добро примене у пракси када једног дана и сами управљају неким превозним средством. Будимо ту за њих и њихову радозналост. Помозимо им да схвате да су својим добрим владањем као учесника у саобраћају оставили добар пример како млађима тако и старијима од себе. Не штедимо себе да својом причом и сликовито представимо колико исхитреност возача и пешака може угрозити живот сваког од нас!

Будимо подршка и онима који слабије познају прописе да приликом учествовања у саобраћају буду безбедни.